93 
disse Galler sidde liere Aar paa Træerne, efter at de ere forladte, 
og benyttes da til Anlæg af Reden. Paa Ratzeburgs Autoritet 
antog man, at den snyltede bos Sommerfuglen; Dahlbom og Taschen- 
berg (1861, p. 189) ere endnu af denne Anskuelse. 
Jeg klækkede Arten den 1. Juli 1888 af et Antal tomme Galler, 
men til Trods for den omhyggeligste Undersøgelse lykkedes det mig 
ikke at finde Reden. At Arten ogsaa kan bygge andetsteds, viser 
allerede den Omstændighed, at den kjendes fra hele Landet, medens 
den omtalte Sommerfugl, Retinia resinella, først i de sidste Aar 
har begyndt at udbrede sig. Jeg fandt da ogsaa en Rede af den 
i en tom Gang af Myelophilus piniperda i et Fyrreskud. Gangen 
var ganske kort, saa at der kun blev Plads til en enkelt Celle. 
Cellen var lukket med en Skillevæg af samme Beskaffenhed som hos 
monilicornis . 
I \ 
Puppen har paa Panden en dobbelt Forhøjning paa hver 
Side, hvoraf den inderste Del træder mindre frem. 
5. Passaloecus monilicornis Dbm. 
Det er vor største Art og tillige den, der hyppigst fanges, 
maaske fordi den hyppigt besøger Blomster. Mandiblerne ere store 
og totandede. 
Reden fandt jeg i en Himbærstængel. Gangen, der var gnavet 
ind fra Spidsen af, var 180 mm dyb og 2,5—3 mm bred. Den var 
uregelmæssigt bugtet og dens Vægge uregelmæssigt bulede, hvilket 
tyder paa, at den selv har udgnavet den. Da Stængelen havde en 
tyk Marv, har den kunnet gnave en Sidegang paa et Sted, hvor 
Hovedgangen gjør et stærkt Sving. Gangen var helt optaget af 
Celler lige til Udgangen. Ved tynde, lodrette Skillevægge af det 
harpixagtige Stof var Gangen delt i 14 Celler, hvis Bredde var 
lig den oprindelige Gangs. Cellernes Længde varierede mellem 11 og 
20 mm , i Gjennemsnit var den 14 mm . Cellernes Indhold var: a. en 
Hun, b. en Omalus auratus, c. en Hun, d. en Han, e 1 . endnu fyldt 
med Foderet (Bladlus), e 2 . (Sidegang) en Han, f., g., h. 3 Hanner, 
i. forsynet med Foder, j., k., 1., m. 4 Hanner. 
